अमेरिकी यूनिवर्सिटी परिसर में छात्र की गोली मारकर हत्या You Are HereInternationalSaturday, January 25, 2014-9:25 AMऑरेंजबर्ग: साउथ कैरोलिना स्टेट यूनिवर्सिटी के आरामगृह के बाहर एक छात्र की गोली मारकर हत्या कर दी गई। यूनिवर्सिटी के अधिकारियों ने इस बात की जानकारी देते हुए बताया कि इस व्यक्ति की कल दोपहर गोली मारकर हत्या कर दी गई थी। संस्थान का कहना है कि पुलिस मामले में चार संदिग्धों की तलाश कर रही है, जिन्होंने इस घटना को अंजाम दिया।
यूनिवर्सिटी के अध्यक्ष थॉमस एल्जी ने छात्रों की सुरक्षा का वादा किया था, लेकिन इस घटना को सुनकर उनकी आंखें नम हो गईं। उन्होंने कहा कि जिस छात्र की हत्या की गई, वह एक युवा और अच्छा इंसान था। परिसर के पुलिस अध्यक्ष मेरनार्ड क्लार्कसन का कहना है कि पुलिस गोलीबारी की घटना के कारणों को नहीं जानती। पीड़ित का नाम भी जारी नहीं किया गया।
क्लार्कसन का कहना है कि परिसर सुरक्षित है और छात्र भी सुरक्षित हैं। दक्षिण कोलंबिया से 64 किलोमीटर की दूरी पर ऑरेंजबर्ग में स्थित साउथ कैरोलिना स्टेट एक ऐतिहासिक अश्वेत संस्थान है, यहां करीब 3,200 छात्र अध्ययन करते हैं।